Dóttir Tryggva Rúnars Leifssonar segir niðurstöðu Landsréttar í Geirfinnsmáli í máli Tryggva Rúnars áfall. Afkomendur hans íhuga að fara áfram með málið fyrir dómstólum og jafnvel til Mannréttindadómstóls Evrópu.
Afkomendur Tryggva Rúnars Leifssonar telja niðurstöðu Landsréttar hvað þau snertir mikil vonbrigði
Þau skoða leiðir til að halda áfram með málið og jafnvel að fara með það allt til Mannréttindadómstóls Evrópu.
Við erum enn liggjum enn undir feldi að hugsa málið en þetta var töluvert sjokk og högg fyrir okkur að hafa þetta svona sérstaklega í ljósi þess að forsætisráðherra var búinn að tala um að gæta þyrfti hófs og að það yrði að gæta sanngirni á milli fólks og afkomenda.
Segir Kristína Anna Tryggvadóttir dóttir Tryggva Rúnars eins sakborninga í Geirfinnsmálinu. Hún segir málið allt með miklum ólíkindum. Jafnvel þurfi að fara með málið allt til mannréttindadómstólsins til að ríkið viðurkenni sök í Geirfinnsmálinu.
Alveg bara hræðilegt frá a til ö alls staðar þar sem maður stígur niður þá er pottur brotinn og eiginlega verst að þegar við sem samfélag erum komin á þann stað að við ættum að geta lagað til í svona hlutum í ljósi sögunnar en svo virðist það ekki vera. Þetta heldur eiginlega bara áfram að vera vont.
Kristín Anna segir málið ekki snúast fyrst og fremst um bætur heldur
Við höfum verið að sækjast sérstaklega eftir því að íslenska ríkið viðurkenni sök í málinu. Varpi ekki sök á aðra sem tengjast þessu máli. Viðurkenni pyntingar frelsissviptingu og annað og það höfum við ekki fengið.
Dóttir Tryggva Rúnars Leifssonar segir niðurstöðu Landsréttar í Geirfinnsmáli í máli Tryggva Rúnars áfall. Afkomendur hans íhuga að fara áfram með málið fyrir dómstólum og jafnvel til Mannréttindadómstóls Evrópu.